Document ID: 32007D0679

РЕШЕНИЕ НА КОМИСИЯТА
от 22 октомври 2007 година
за определяне на нетните суми, получени в резултат на прилагането на доброволната модулация в Обединеното кралство за периода 2007-2012 г.
(нотифицирано под номер C(2007) 5104)
(Само текстът на английски език е автентичен)
(2007/679/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 378/2007 на Съвета от 27 март 2007 година за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламент (ЕО) № 1290/2005 (1) и по-специално член 4, параграф 1 от него,
като има предвид, че:
(1)
Член 1, параграф 1 от Регламент (ЕО) № 378/2007 предвижда, че държавите-членки, които, при влизането в сила на настоящия регламент, прилагат системата на допълнително намаление на директните плащания, посочена в член 1 от Регламент (ЕО) № 1655/2004 на Комисията от 22 септември 2004 година за определяне на правила за прехода от избираемата система за модулация, установена от член 4 от Регламент (ЕО) № 1259/1999 на Съвета към задължителната система за модулация, установена от Регламент (ЕО) № 1782/2003 на Съвета (2), могат да приложат, през периода 2007-2012 година намаление, наричано по-долу „доброволна модулация“, по отношение на всички суми от директни плащания по смисъла на член 2, буква г) от Регламент (ЕО) № 1782/2003 от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3).
(2)
Член 2 от Регламент (ЕО) № 378/2007, предвижда, че в рамките на два месеца след влизането в сила на регламента, държавите-членки вземат решение относно годишните ставки за доброволната модулация, валидни за периода 2007-2012 година, и ги съобщават на Комисията заедно с оценка на въздействието, което ще има прилагането на доброволната модулация.
(3)
По силата на член 3, параграф 1 от Регламент (ЕО) № 378/2007 всяка държава-членка, която при влизането в сила на цитирания регламент, използва системата на допълнително намаление на директните плащания, описана в член 1 от Регламент (ЕО) № 1655/2004, и прилага схемата на единно плащане на регионално равнище, може, относно периода 2007-2012 година, да направи избор да прилага ставки, които са регионално-диференцирани съобразно обективни критерии. Максималната ставка за всеки район на всяка засегната държава-членка е определен на 20 %.
(4)
Член 3, параграф 2 от Регламент (ЕО) № 378/2007 предвижда, че всяка държава-членка, прилагаща регионално-диференцирани ставки за доброволната модулация изпраща за проучване на Комисията, в рамките на два месеца след влизането в сила на цитирания регламент, за периода 2007-2012 година, следната информация относно а) годишните ставки за доброволната модулация за всеки район и за цялата територия, б) общите годишни суми, които ще бъдат намалени в рамките на доброволната модулация, в) когато е уместно, общата допълнителна помощ, необходима за покриване на допълнителната помощ, посочена в член 1, параграф 3, втора алинея от цитирания регламент, и г) статистически и други допълнителни данни, използвани за установяване на сумите, посочени в букви б) и в).
(5)
Член 4, параграф 1 от Регламент (ЕО) № 378/2007 предвижда, че нетните суми, получени в резултат на прилагането на доброволната модулация, се определят от Комисията въз основа на: а) изчисления в случай на единни национални ставки за доброволната модулация; б) при прилагането на регионално-диференцирани ставки от държавите-членки, сумите, посочени от държавите-членки в техните заявления, както е предвидено в член 3, параграф 2 от цитирания регламент.
(6)
Обединеното кралство изпрати на Комисията следните годишни ставки за доброволната модулация по райони:
Райони
2007
2008
2009
2010
2011
2012
Англия
12 %
13 %
14 %
14 %
14 %
14 %
Северна Ирландия
4,5 %
6 %
7 %
8 %
9 %
9 %
Уелс
0 %
2,5 %
4,2 %
5,8 %
6,5 %
6,5 %
Шотландия
5 %
8 %
8,5 %
9 %
9 %
9 %
(7)
Обединеното кралство предостави също така и общите суми, които ще бъдат намалени в рамките на доброволната модулация, както и оценка на въздействието, което ще има прилагането на доброволната модулация.
(8)
Следователно е целесъобразно да бъдат определени нетните суми, получени в резултат на прилагането на доброволната модулация в Обединеното кралство,
ПРИЕ НАСТОЯЩОТО РЕШЕНИЕ:
Член 1
Нетните суми, получени в резултат на прилагането на доброволната модулация в Обединеното кралство за периода 2007-2012 г., са определени в приложението към настоящото решение.
Член 2
Настоящото решение се прилага от началото на финансовата 2008 година.
Член 3
Адресат на настоящото решение е Обединеното кралство.
Съставено в Брюксел на 22 октомври 2007 година.

Labels: 18
17
6